
------------------------------------------------------------
Dobrodošli
------------------------------------------------------------

------------------------------------------------------------
OpenOffice.org 2.3 - PreberiMe
------------------------------------------------------------

Zadnje različice te datoteke berime najdete na naslovu http://www.openoffice.org/welcome/readme.html

Dragi uporabnik/uporabnica.

Ta datoteka vsebuje pomembne informacije o tem programu. Prosimo, da si te informacije pred začetkom dela s programom skrbno preberete.

Skupnost OpenOffice.org, odgovorna za razvoj tega izdelka, vas vabi k sodelovanju kot člana skupnosti. Kot nov uporabnik lahko preverite spletno mesto OpenOffice.org s priročnimi uporabniškimi informacijami na naslovu 
http://www.openoffice.org/about_us/introduction.html
Preberite tudi poglavje o tem, kako lahko sodelujete v projektu OpenOffice.org. 

------------------------------------------------------------
Opombe o namestitvi
------------------------------------------------------------

Sistemske zahteve:

Težave z zagonom OpenOffice.org (npr. zastoj programa) kot tudi problemi s prikazom na zaslonu so ponavadi povezani z gonilnikom za grafični vmesnik. Če se problem pojavi, posodobite gonilnik grafičnega vmesnika ali poskusite uporabiti gonilnik, ki je za vaš grafični vmesnik na voljo v operacijskem sistemu. Težave s prikazom predmetov 3D lahko pogosto rešite tako, da izključite možnost "Uporabi OpenGL" v 'Orodja - Možnosti ... - Pogled - 3D-pogled'.

OpenOffice.org 2.3 lahko namestite poleg starejše različice OpenOffice.org. Če želite pozneje odstraniti starejšo različico OpenOffice.org, morate zagnati namestitveni program novejše različice in izbrati 'Popravi'. S tem zagotovite, da je nova različica pravilno registrirana v sistemu.

Upoštevajte, da kopiranje in lepljenje preko odložišča med OpenOffice.org 1.x in OpenOffice.org 2.3 morda ne bo delovalo v obliki OpenOffice.org. Če se to pripeti, izberite 'Uredi - Posebno lepljenje' in izberite obliko, drugačno kot OpenOffice.org, ali odprite dokument neposredno v OpenOffice.org 2.3.

Preverite, da je v začasni sistemski mapi dovolj prostega pomnilnika in da imate pravice do branja, pisanja in zagona v tej mapi. Pred začetkom namestitve zaprite vse ostale programe.

------------------------------------------------------------
Težave med zagonom programa v okolju Gnome
------------------------------------------------------------

Če naletite na težave pri zagonu OpenOffice.org (največkrat pri uporabi Gnome), odstranite nastavitev okoljske spremenljivke SESSION_MANAGER v ukazni lupini, ki jo uporabljate za zagon OpenOffice.org. To lahko naredite tako, da dodate vrstico "unset SESSION_MANAGER" na začetek lupinskega skripta soffice, ki ga najdete v mapi "[mapa office]/program".

------------------------------------------------------------
Spreminjanje pisave uporabniškega vmesnika
------------------------------------------------------------

V OpenOffice.org lahko spremenite pisavo za prikaz na zaslonu in za tiskanje z zamenjavo s pisavo, ki je že nameščena v vaš sistem. To lahko storite z uporabo funkcije zamenjave pisav. Izberite 'Orodja - Možnosti - OpenOffice.org - Pisave', kjer se nahaja tabela zamenjave pisav.

Za spremembo pisave uporabniškega vmesnika OpenOffice.org morate zamenjati privzeto pisavo "Andale Sans UI" z drugo pisavo ter za to zamenjavo označiti nastavitev "vedno".

Za podrobno razlago pogovornega okna si oglejte pomoč za OpenOffice.org.

------------------------------------------------------------
Tipke za bližnjico
------------------------------------------------------------

V OpenOffice.org lahko uporabite samo tipke za bližnjice (kombinacije tipk), ki niso v uporabi v vašem operacijskem sistemu. Če kombinacija tipk v OpenOffice.org ne deluje, kot je opisano v pomoči OpenOffice.org, preverite, če ta bližnjica ni morda že uporabljena v operacijskem sistemu. Da odpravite takšne spore, lahko spremenite kombinacije tipk, dodeljene vašemu operacijskemu sistemu. Lahko pa skoraj vsako dodeljeno kombinacijo tipk spremenite v OpenOffice.org. Za več informacij o tem si oglejte pomoč OpenOffice.org ali uporabniško dokumentacijo svojega operacijskega sistema.

------------------------------------------------------------
Zaklepanje datotek
------------------------------------------------------------

Zaklepanje datotek je v OpenOffice.org privzeto vklopljeno. Če želite to funkcijo izklopiti, morate nastaviti okoljsko spremenljivko SAL_ENABLE_FILE_LOCKING=0 in izvoziti SAL_ENABLE_FILE_LOCKING. Ta vnosa sta že vpisana v skriptni datoteki soffice, vendar sta nastavljena kot vklopljena.

Opozorilo: aktivirano zaklepanje datotek lahko povzroči probleme v Solarisih 2.5.1 in 2.7 pri povezavi z Linuxovim NFS 2.0. Če vaše sistemsko okolje vsebuje te parametre, toplo priporočamo, da se izogibate uporabi zaklepanja datotek. V nasprotnem primeru se bo aplikacija OpenOffice.org zaustavila, ko boste želeli odpreti datoteko iz priklopljene mape NFS z računalnika z operacijskim sistemom Linux.

------------------------------------------------------------
Uporabljena / spremenjena izvorna koda
------------------------------------------------------------

Delno Copyright 1998, 1999 James Clark. Delno Copyright 1996, 1998 Netscape Communications Corporation.

------------------------------------------------------------
Kako sodelujete 
------------------------------------------------------------

Skupnost OpenOffice.org bi bila zelo vesela, če bi tudi vi aktivno sodelovali pri razvoju tega pomembnega odprtokodnega projekta.

Kot uporabnik ste že sedaj neprecenljiv del razvojnega procesa OpenOffice.org, kljub temu pa bi vas radi spodbudili k še bolj aktivnem sodelovanju, kar lahko vodi do dolgoročnega prispevanja skupnosti. Prosimo vas, da se prijavite in si ogledate uproabniške spletne strani na naslovu: http://www.openoffice.org 

------------------------------------------------------------
Registracija 
------------------------------------------------------------

Prosimo vas, da si vzamete nekaj minut in izpolnite minimalni postopek za registracijo izdelka, ko namestite program. Čeprav je registracija neobvezna, vas spodbujamo, da jo izpolnite, saj Skupnost na ta način dobi podatke, s pomočjo katerih lahko izboljša program in neposredno obdela potrebe uporabnikov.http://www.openoffice.org/welcome/registration20.html 
------------------------------------------------------------
Uporabniška anketa 
------------------------------------------------------------

Na internetu boste našli tudi Uporabniško raziskavo, ki jo lahko izpolnite. Rezultati te raziskave so namenjeni hitrejšemu razvoju novih standardov v oblikovanju nove generacije pisarniških paketov. V Pravilih zasebnosti (Privacy Policy) se Skupnost OpenOffice.org zaveže, da bo varovala vaše osebne podatke.

------------------------------------------------------------
Poročajte o napakah in izboljšavah 
------------------------------------------------------------

Spletna stran OpenOffice.org gosti sistem IssueZilla, mehanizem za poročanje, sledenje in reševanje napak in izboljšav v programu. Vse uporabnike spodbujamo, da poročajo o napakah v programu, ki se nanašajo na njihovo platformo. Aktivno vnašanje napak je eden najpomebmejših prispevkov skupnosti uporabnikov k razvoju in izboljšavi pisarniškega paketa. 

------------------------------------------------------------
Prijavite se 
------------------------------------------------------------

Tukaj je nekaj dopisnih seznamov, na katere se lahko prijavite na naslovuhttp://www.openoffice.org/mail_list.html
- Novice: announce@openoffice.org *priporočamo vsem uporabnikom* (malo prometa)
- Uporabniška podpora: users@openoffice.org *priporočeno novim uporabnikom* (prometno)
- Glavni uporabniški forum: discuss@openoffice.org *enostaven način za spremljanjerazprav* (prometno) 
- Projekt marketinga: dev@marketing.openoffice.org *kjer se razvoj konča* (vedno več prometa) 
- Splošni seznam darovalcev kode: dev@openoffice.org (zmerno/prometno) 

------------------------------------------------------------
Vključite se v enega ali več projektov
------------------------------------------------------------

Tudi z omejenimi sredstvi, programsko opremo in poznavanjem izvorne kode lahko veliko prispevate k razvoju tega pomembnega odprtokodnega projekta. Da, tudi Vi!

Na naslovu http://marketing.openoffice.org/contacts.html boste našli projekte od lokalizacije, prenosa na druge operacijske sisteme, Groupware do nekaterih resnično temeljnih projektov kodiranja. Če niste razvijalec, poskusite projekt dokumentacije ali marketinški projekt. Projekt marketinga OpenOffice.org uporablja gverilske in tradicionalne komercialne tehnike za marketing odprto-kodne programske opreme in to počnemo prek jezikovnih in kulturnih meja, tako da lahko pomagate že s tem, da razširjate vedenje, tako da poveste prijatelju za ta pisarniški paket.

Pomagate lahko tako, da se tukaj včlanite v mrežo Marketing Communications & Information Network: http://marketing.openoffice.org/contacts.html kjer lahko ponudite stike z mediji, novinarji, vladnimi agencijami, svetovalci, šolami, uporabniškimi skupinami Linux in razvijalci v vaši državi in lokalni skupnosti.

------------------------------------------------------------
Uporabniška podpora
------------------------------------------------------------

Za pomoč pri delu s pisarniškim paketom OpenOffice.org 2.3 si oglejte arhive poštnega seznama 'users@openoffice.org' z odgovorjenimi vprašanji na naslovu http://www.openoffice.org/mail_list.html. Lahko pa tudi pošljete svoja vprašanja na naslov users@openoffice.org. Za odgovor po e-pošti se ne pozabite naročiti na seznam.

Prav tako preverite razdelek FAQ na naslovu http://user-faq.openoffice.org/.

------------------------------------------------------------
Kako začeti
------------------------------------------------------------

Najboljši način, da pričnete prispevati skupnosti, je, da se včlanite na enega ali več dopisnih seznamov, nekaj časa opazujete dopisovanje in sčasoma tudi prebrskate arhive, da se seznanite s številnimi temami, ki so bile obdelane od dne, ko je bila izvorna koda OpenOffice.org javno objavljena (oktober 2000). Ko se počutite dovolj domače, lahko pošljete e-sporočilo s svojo predstavitvijo in pričnete z delom. Če ste že seznanjeni z odprto-kodnimi projekti, preglejte sezname ToDo in preverite, če obstaja kaj, kjer bi lahko pomagali.http://development.openoffice.org/todo.html.


Upamo, da vam je delo z novim paketom OpenOffice.org 2.3 v užitek in da se nam boste pridružili na spletu.

Skupnost OpenOffice.org

